Srilanka
లోపాలపై దృష్టి సారించిన శ్రీలంక
కొలంబో: దక్షిణాఫ్రికాతో తొలి టెస్టులో ఘోరంగా పరాజయం చవిచూసిన శ్రీలంక దిద్దుబాటు చర్యలకు ఉపక్రమించింది.రెండవ టెస్టులో సఫారీలను ఎదుర్కొనే ముందు తమ క్రికెటర్లు మానసికంగా సిద్దం కావాల్సి ఉందని ఆ జట్టు కెప్టెన్‌ ఏంజెలో మాథ్యూస్‌ అభిప్రాయం వ్యక్తం చేశాడు.పోర్టు ఎలిజిబెత్‌ వేదికగా ముగిసిన తొలి టెస్టులో శ్రీలంక బ్యాటింగ్‌,బౌలింగ్‌లో సమిష్టిగా విఫలమై 206 పరుగులు భారీ తేడాతో పరాజయం చెందింది.దీంతో జట్టు లోపాలపై మేనేజ్‌మెంట్‌ దృష్టిసారించింది. ఇందులో భాగంగా మొదటి టెస్టు పేలవ బౌలింగ్‌తో నిరాశపరిచిన చమీరాపై వేటు పడుతుందని అందురూ భావించారు.కానీ కెప్టెన్‌ మాథ్యూస్‌ అతనికి అండగా నిలిచాడు. చమీరా గాయం నుంచి కోలుకుని వచ్చాడు.అందుకే అతను వేగంగా బౌలింగ్‌ లయన్‌ అందుకో లేకపోయాడు. నేటి నుంచి కాక్‌టౌన్‌లో జరుగనున్న రెండవ టెస్టులో అతను మెరుగైన ప్రదర్శన చేస్తాడు అని మాథ్యూస్‌ ధీమా వ్యక్తం చేశాడు.పేసర్లకు అనుకూలించిన తొలి టెస్టులో శ్రీలంక ముగ్గురు పేసర్లు,ఒక స్పిన్నర్‌తో బరిలోకి దిగింది.రెండవ టెస్టు మ్యాచ్‌ కేప్‌ టౌన్‌ వేదికగా ఆరంభం కానుంది.